Med en bideskinne kan du få afhjulpet nogle af de komplikationer og gener, du oplever i forbindelse med at skære tænder. Bideskinnen fungerer ved, at den går ind og aflaster dine kæbe- og tyggemuskler, og på den måde mindsker den det sammenbid, der er mellem tænderne. Skinnen forhindrer altså, at der forekommer yderligere slitage på dine tænder, ligesom den hjælper til mere afslappede kæbemuskler.